**LISA 2.** Lugu kolmest sõbrast

Täiendatud on Solveig Edasi loodud juttu kolmest sõbrast.

Elasid kord kolm sõpra: (Uku) Uljaspea, (Kaarel) Kavalpea ja (Erik) Tarkpea (Kui rühmas on sama nimega lapsed, võib eesnimed ütlemata jätta või mõelda uued eesnimed). Nad elavad ühes suures majas, mille taga on suur hoov, kus saab mängida, aga kus pargivad ka autod. Maja ees on õuealamärk (NÄITA MÄRKI). See tähendab, et hoovis võivad lapsed mängida, aga nad peavad olema ka ettevaatlikud, kui mõni auto hoovis liigub. Väljas on soe ilm ja sõbrad lähevad õue mängima. Hoovis on sile asfalt ning sellel on mõnus rattaga sõita.

Sõbrad toovadki oma rattad ja hakkavad maja ees sõitma. Uku Uljaspea mõtleb: „No on vast mõnus soe ilm on, mina ei viitsi küll toast rattakiivrit tuua. Sõidan niisama.“ Kaarel Kavalpea toob ratta ja kiivri ka. Ta paneb kiivri pähe, aga ei viitsi kiivrit korralikult kinnitada. Tema kiivririhmad jäävad lahti. Erik Tarkpea paneb rattakiivri pähe ja kinnitab kiivri korralikult. Lapsed sõidavad ratastega hoovis, kuid vuhisedes üle lehti täis teeserva Uku Uljaspea kukub rattaga! (MUNA KUKUB MAHA!) Uku lööb pea ära ja saab haiget. Ukule sõidab kohe järele Kaarel Kavalpea. Tema näeb, et ees on pikali kukkunud Uku, ehmatab ka ja kukub samuti ratta ümber. (MUNA KUKUB MAHA!) Õpetaja küsib lastelt: „Mis te arvate, mis juhtus Kaarliga?“ – Kaarel lõi ka pea ära ja sai haiget. Kahele poisile sõidab aga selja tagant järele veel Erik. Temagi sõidab pikali kukkunud ratastele otsa ja kukub. (MUNA KUKUB MAHA!) Erik saab põrutada, aga tema pea on terve! Õpetaja küsib, miks Erik haiget ei saanud, arutletakse.